Vyznačuje sa postupne sa zhoršujúcou bolesťou, spočiatku intermitentnou, provokované tlakom brušného lisu a psychickou záťažou, neskôr stálou. Prítomnná býva aprosexia, depresia, strata libida a poruchy pamäti. Príčinou syndrómu je pravdepodobne stáza likvoru v subforaminových priestoroch pri kompresii dura mater zadným oblúkom atlasu pri anomálii bázy lebky, atlasu alebo zuba čapovca v kombinácii s anomálnym fixovaným postavením C1. V neskorších štádiách sa vyvíja krčná myelopatia.
Kadlec, O. et al.: Encyklopédia medicíny. I. Bratislava: Asklepios 1993.